林二汶

林二汶，真名林意汶，係香港二人組合at17嘅成員，亦係林一峰個妹。

簡介
林二汶香港出世，讀過中華基督教會基華小學，初中讀香港培道中學同大埔救恩書院，高中轉讀上水鳳溪廖萬石堂中學。佢細個受阿哥林一峰影響而學結他，曾經同朋友組隊參加「原音2000」歌唱比賽而識到拍檔盧凱彤，後來幫林一峰所創作嘅歌曲錄製樣本唱片而受黃耀明賞識並試音成功，同盧凱彤組成at17。

林二汶喺2008年香港書展推出個人圖文集──《林二汶－肥妹與脂脂肪肪》。佢說試過因為肥俾人講「肥人唔怕痛唔怕凍」之類難聽說話，而香港曾經發生有位肥女仔因為呢句話而慘被朋友打死嘅悲劇，所以佢想出書分享自己嘅感受同價值觀。

2011年成立個人品牌「Lam2」，並自資推出電影原聲大碟同舉行個人演唱會。透過中國大陸節目《中國好歌曲》第二季，成為周華健門生。2017年，宣佈at17重組並喺年底喺香港紅磡體育館舉行17周年演唱會，接受訪問時話喺拍檔盧凱彤經歷躁鬱症呢個最壞時候，自己唔喺身邊而感到遺憾，所以今次要共同進退。盧凱彤因病墮樓身亡後佢一度非常傷痛，要慢慢走出陰霾。

林二汶喺2019年請到RubberBand主音繆浩昌合唱新歌《超友誼》。日前，二人為歌曲拍攝MV，製作團隊到西環碼頭取景，導演要拍攝佢哋玩樂嘅鏡頭，令貪玩嘅二汶有機會整蠱6號。平日活潑嘅二汶又話自己最怕曱甴，拍攝嗰時嚇到唔敢隨便亂郁。 

2019年，林二汶原訂同RubberBand喺11月17號舉行音樂會，但因為社會局勢不穩而取消，林二汶話喺音樂路上一定再遇。喺2021年2月21號，林二汶確定喺3月27號香港體育館搞《The Beginning of Faith演唱會》。

演出

節目主持 
2016-2022年：《晚吹—又要威 又要戴頭盔》
2017年：《前度來了》
2018年：《人住公屋 我住公屋》
2019年：《ViuTV 4.29 全新節目巡禮》
2019年：《全民造星II》
2020年：《對號入座》

節目演出 
2016年：《Barter Game 價值連城》
2016年：《巨門陣》
2020年：《全民造星III》
2021年：《AH佛真·惜玩》

節目主持 
2022年：《聲夢傳奇2》

音樂會

獎項 
2011年度
2011年CASH金帆音樂獎 - 最佳女歌手演繹《無忘花》
2012年度
2012年CASH金帆音樂獎 - CASH最佳歌曲大獎《Wanna Be》
2016年度
第五屆香港樂評選 - 年度女歌手《People Like Us》、年度歌曲《銀髮白》
2017年度
2017年CASH金帆音樂獎 - CASH最佳合唱演繹、最佳歌曲大獎《銀髮白》
2018年度
新城勁爆頒獎禮2018 - 勁爆歌曲《愛情是一種法國甜品》
2019年度
 新城勁爆頒獎禮2019 - 勁爆女歌手
 2019年度叱咤樂壇流行榜頒獎典禮 - 專業推介叱咤十大 第二位《最後的信仰》
 第四十二屆十大中文金曲 - 十大中文金曲《最後的信仰》
2020年度
 第39屆香港電影金像獎 - 最佳原創電影音樂《金都》
 2020年度叱咤樂壇流行榜頒獎典禮 - 叱咤樂壇我最喜愛的女歌手
2021年度
Chill Club 推介榜年度推介 20/21 - Chill Club年度女歌手

香港女歌手
二汶